Μουσείο Και Μπρανλί - Ζακ Σιράκ

Το **Μουσείο Και Μπρανλί - Ζακ Σιράκ** (Γαλλικά: Musée du quai Branly - Jacques Chirac) είναι ένα Εθνικό μουσείο της Γαλλίας και βρίσκεται στο Παρίσι. Είναι αφιερωμένο στην τέχνη και τον πολιτισμό της Αφρικής, της Ασίας, της Ωκεανίας και της Αμερικής. Οι συλλογές του μουσείου περιλαμβάνουν περισσότερα από ένα εκατομμύριο αντικείμενα (εθνογραφικά αντικείμενα, φωτογραφίες, έγγραφα κ.λπ.), εκ των οποίων 3.500 εκτίθενται σε μόνιμες και προσωρινές θεματικές εκθέσεις. Μια επιλογή αντικειμένων από το μουσείο εκτίθεται επίσης σε αίθουσα του Λούβρου.

Το Μουσείο Και Μπρανλί άνοιξε το 2006 και είναι το νεότερο από τα μεγάλα μουσεία στο Παρίσι. Έχει μεγάλη επισκεψιμότητα, το 2014 είχε σχεδόν 1.500.000 επισκέπτες και το 2018 1.260.000, μεγέθη που το τοποθετούν μεταξύ των πιο πολυσύχναστων μουσείων στον κόσμο στην κατηγορία του. Διοικείται από κοινού από το γαλλικό Υπουργείο Πολιτισμού και Επικοινωνιών και το Υπουργείο Ανώτατης Εκπαίδευσης και Έρευνας, και λειτουργεί τόσο ως μουσείο όσο και ως κέντρο έρευνας. 

Στις 21 Ιουνίου 2016, δέκα χρόνια μετά τα εγκαίνιά του, το μουσείο πήρε το όνομα του πρώην προέδρου Ζακ Σιράκ, με πρωτοβουλία του οποίου είχε πραγματοποιηθεί η κατασκευή του. 

Το μουσείο βρίσκεται στο 7ο διαμέρισμα του Παρισιού, στην αριστερή όχθη του Σηκουάνα, κοντά στον Πύργο του Άιφελ.

## Αντικείμενα από τις συλλογές

### Αφρικανική συλλογή


File:Reliquaire, Songo Musée du quai Branly.jpg|Λειψανοθήκη της φυλή Σάνγκο της Γκαμπόν, (19ος αιώνας)
File:Masque, Pendé, Musée du quai Branly.jpg|Μάσκα από το Κογκό, (20ός αιώνας)
File:Masque, Eket, Nigeria, Musée du quai Branly.jpg|Μάσκα από τη Νιγηρία, (20ός αιώνας)
File:Rouleau, détail, Ange, Musée du quai Branly.jpg|Φύλακας Άγγελος, Αιθιοπία, (19ος αιώνας)



### Ασιατική συλλογή


File:Dossier sesako, Musée du quai Branly.jpg|Πλάτη καθίσματος, από τη Σουμάτρα στην Ινδονησία, (19ος αιώνας)
File:Sundaribai (Musée du Quai Branly) (4489842790).jpg|Ειδώλια από την Ινδία, (20ός αιώνας)
File:Masque rituel (Musée du Quai Branly) (4489188291).jpg|Τελετουργική μάσκα από την Ινδία, (20ος αιώνας)
File:Robe de dignitaire (musée du Quai Branly) (6966580273).jpg|Ένδυμα ευγενούς, Κίνα, (19ος αιώνας)



### Αμερικανική συλλογή


File:Guatemala, maya, contenitore, 600-800 ca. da nebaj.JPG|Δοχείο των Μάγια από τη Γουατεμάλα, 600-800 μ.Χ.
File:Chicomecoatl, 71.1887.101.701, Musée du quai Branly.jpg|Θεά των Αζτέκων
File:Mât héraldique, Musée du quai Branly.jpg|Τοτέμ από τη Βρετανική Κολομβία, Καναδάς (1890)
File:Art populaire mexicain au musée du quai Branly (8184514128).jpg|Αυτοκίνητο από το Μεξικό (20ός αιώνας)



### Συλλογή Ωκεανίας


File:Vanuatu,_maschera_di_grado,_da_sud_dell'isola_malekula,_inizio_del_XX_sec..JPG|Μάσκα από το Βανουάτου, (20ός αιώνας)
File:Musée du Quai Branly Papouasie Statuettes 04032012 2.jpg|Σκαλιστά ξύλινα ειδώλια από την Παπούα Νέα Γουινέα, (20ός αιώνας)
File:Pilier sculpté māori (musée du Quai Branly) (6218225458).jpg|Γλυπτό των Μαορί από τη Νέα Ζηλανδία, (1850)
File:Polynésie, arts et divinités (Musée du quai Branly) (2684933976).jpg|Άγαλμα από την Πολυνησία, (1760-1860). 



## Εξωτερικοί σύνδεσμοι

* Η ιστοσελίδα του μουσείου (επιλογή γλώσσας)

## Παραπομπές


Κατηγορία:Μουσεία στο Παρίσι
Κατηγορία:Μουσεία στη Γαλλία